Bivalvia

Bivalvia (Bivalve -is, n.) sunt molluscorum marinorum et aquae dulcis classis, quae Pectinidas, Ostreidas, Mytilidas, multasque alias molluscorum familias quibus sunt bina valvia cardine praedita comprehendit. Classis diu Pelecypoda appellabatur, nomen quod ad molles animalis partes spectat, cum nomen Bivalvia testam describit, cui sunt bina valvia. Nominaverunt aliqui malacologi classem Lamellibranchia (ad branchias sicut lamellae spectans; vide ctenidium), Acephala (eis non est caput), et Bivalva [sic] (bina valvia).

Omni classi sunt plus minusve 9200 specierum, quae intra 1260 genera et 106 familias circumscribuntur. Bivalvia marina (cum speciebus aquae amarae et aestuariorum) sunt circa 8000 specierum, in quattuor subclassibus et 99 familiis cum 1100 generum digestarum. Maximae familiae recentiores sunt Veneridae, cum plus quam 680 species, Tellinidaeque et Lucinidae, utrique plus quam 500 species. Bivalvia aquae dulcis sunt septem familiae additae, quarum Unionidae circa 700 species continent..

Bivalvibus (gastropodibus dissimilibus) radula deest; pascuntur vero particellis ex aqua siphonandis colandisque. Alia bivalvia epifauni sunt (se bysso, caemento organico, superficiebus adligant), alia infauna (se sub harena sedimentisve condunt): haec pedem fortem fossilem habere solent. Nonnulla, insigniter Pectinidae, natare possunt.

Bivalvia antiquis nota
Haec bivalvia apud scripta antiqua commemorantur:
Balanus = Pholas dactylus, Pholas crispata
Chema striataPlinii NH 32.53.147. = Venus verrucosa
Chema levis = Callista chione
Dactylus = Lithophaga lithophaga
Glycymeris fortasse = Glycymeris glycymeris
MitulusVarie scriptum: mitulus, mytulus, mytilus, etc. A verbo Graeca, quae est μύτυλος. = Mytilus galloprovincialis et spp.
Myiscus = Modiolus barbatus
Onyx = Solen vagina?
Ostrea = Ostrea edulis et spp.
Pecten = familia Pectenidae
Peloris, Lucrina peloris = Tapes decussatus
Aquosa peloris fortasse = Venerupis aurea
Pinna = Pinna nobilis
Solen = Ensis ensis et spp.
Spondylus = Spondylus gaederopus
Telline, xiphydrion, sciphidrion = Donax trunculus

Taxinomia
Systema infra datum classificationem Norman D. Newell (1965) sequitur, secundum morphologiam dentium cardinisNorman D. Newell (1969), Bivalvia systematics, in Treatise on Invertebrate Paleontology, ed. R. C. Moore, pars N.:

 Subclassis Ordo Palaeotaxodonta *Nuculoida Cryptodonta †Praecardioida
Solemyoida Pteriomorphia Arcoida
†Cyrtodontoida

Limoida

Mytiloida

Ostreoida (olim in Pterioidis descripta)

†Praecardioida

Pterioida Paleoheterodonta  †Trigonioida

Unionoida

†Modiomorpha Heterodonta †Cycloconchidae

†Hippuritoida

†Lyrodesmatidae

Myoida

†Redoniidae

Veneroida Anomalodesmata  Pholadomyoida

Notae

Bibliographia
 Bernard, F. R., Ying-Ya Cai, et Brian Morton. 1993. A Catalogue of the Living Marine Bivalve Molluscs of China. Hongcongi: Hong Kong University Press. 
Dalby, Andrew. 2003. Food in the Ancient World: from A to Z. ISBN 0415232597.
Ponder, W. F., et David R. Lindberg. 2008. Phylogeny and evolution of the Mollusca. Berkeleiae University of California Press. ISBN 0520250923.
Schneider, Jay A. 2001. "Bivalve Systematics during the 20th Century." Journal of Paleontology 75 (6): 1119–27.

Nexus externi

Bivalvia.net.
Data de Marinis Cambodiae Bivalvibus
Marinae Bivalvium Conchae Insularum Britannicarum
Museum Palaeontologiae in Universitate Californiae Berkeleiae
Situs de "bioerosion" in Collegio Wooster

*
Categoria:Classes animalium
Categoria:Taxa Linnaei
Categoria:Taxa 1758